कक्राझार जिलानि गसाइगाव महकुमानि सिङाव थानाय 31 नं राजा लामानि पाथगाव तल गेत आव मोनसे स्रोद सुलुंनि गेजेरजों खौरां मोननानै कसुगाव आव थानाय सानफां रेन्जनि रेनजार सुबास चन्द्र मुसाहारीनि मोनसे हान्जाजों लोगोसे बाडलेण्ड एनजिअ’ नि मोनसे दोलोजों खौसेयै नायबिजिरनायनि गेजेरजों थांनाय हरनि 10.30 रिंगायाव गारि गंसे साल दंफांजों लोगोसे सासे सुबुंखौ खानो हादों । बिथां रेनजारा फोरमायनाय बादिब्ला साल दंफांखौ हलतुगाव हाग्रा बिफाननि सिङाव थानाय हाग्रानिफ्राय गंसे एस-01 एल 5718 नम्बर नि गारिजों लांगासिनो दंमोन बे समावनो गारिजों लोगोसे दंफां आरो सासे सुबुंखौ खानो हायो ।  हमजानाय सुबुंआ साहा गुवाबारि (पातगाव) नि थागिबि दनदा मुसाहारीनि फिसाला सनजय मुसाहारी(27) होनना सिनायथि होदों । हमनो हानाय दंफांआ गासै गं 27 तुक्रामोन आरो दासिमाव हमजानाय सुबुंखौ कक्राझार जोबथेसालियाव दैथाय हरनाय जाबाय होनना मिथिहोदों ।